b'\n_START_ARTICLE_\nJuan dela Cruz (seryeng pantelebisyon)\n_START_SECTION_\nSinopsis\n_START_PARAGRAPH_\nAng serye ay tungkol kay Juan dela Cruz, isang batang ulila na pinalaki sa isang simbahan ng isang Katolikong pari na nagngangalang Father Cito, ang nag-gabay sa kanya sa kabutihan at pananampalataya kay Hesu\'Kristo. Ang debosyon ni Juan kay Kristo ay nagdulot sa kanya na tawagin si Kristo ng "bossing". Isang araw, pinatay si Father Cito ng isang magnanakaw at si Juan ay napadpad sa bahay ni Lola Belen sa Quiapo sa Maynila. Hindi batid ni Juan na siya ay may lahing aswang at anak ni Samuel Alejandro, ang Haring Aswang, at siya rin ang Anak ng Dilim. Siya ay tinadhana na mamuno sa mga aswang at sakupin ang sangkatauan. Ngunit, si Amelia, ang ina ni Juan, ay isang tao at isang Tagabantay, galing sa isang lahi ng mga tagapagtanggol na gingagamit ang Bakal na Krus para protektahan ang mga tao mula sa mga aswang._NEWLINE_Nang siya ay lumaki, si Juan ay sumali sa Kapatiran, isang grupo na ang layunin ay patayin ang mga aswang. Ang grupo ay sinanay si Juan upang maging susunod na Tagabantay. Sa pagsulong ng istorya ng serye, tumulong rin ang mga engkanto at diwata kay Juan na pawang may mas malaking papel sa patuloy na labanan ng mga aswang at tao.'